proxectonos/corpus_dominio_legal_administrativo_tmp huggingface dataset:
DECRETO 183/1999, do 17 de xuño, polo que se acorda a imposición dunha afectación secundaria sobre unha parcela situada no porto de Celeiro, termo municipal de Viveiro (Lugo), a favor da Consellería de Pesca, Marisqueo e Acuicultura.
CONSELLERÍA DE ECONOMÍA E FACENDA — III. OUTRAS DISPOSICIÓNS — 28/06/1999

O porto de Celeiro está integrado no patrimonio da Comunidade Autónoma de Galicia en virtude do Real decreto 3214/1982, do 24 de xullo (BOE nº 285, do 27 de novembro) e adscrito ó ente público Portos de Galicia, segundo o establecido no artigo 17 da Lei 5/1994, do 29 de novembro, de creación do dito ente.
Con datas do 22 de marzo e 30 de abril de 1999, a Consellería de Pesca, Marisqueo e Acuicultura solicitou a iniciación dos trámites para a afectación secundaria dunha parcela de 1.500 m no antedito porto para unha nave de almacenamento de bens
incautados por aplicación da Lei 6/1991, do 15 de maio, de infraccións en materia de protección de recursos marítimos-pesqueiros.
Logo de solicitude da Secretaría Xeral e do Patrimonio, con data do 7 de xuño de 1999, o ente público Portos de Galicia informou favorablemente a afectación secundaria solicitada pola Consellería de Pesca, Marisqueo e Acuicultura.
Á vista do establecido nos artigos 12 da Lei 3/1985, do 12 de abril, do patrimonio da Comunidade Autónoma de Galicia e 31 do Decreto 50/1989, do 9 de marzo, polo que se aproba o Regulamento para a execución da antedita lei, as afectacións secundarias dos bens de dominio público requiren acordo do Consello da Xunta de Galicia baixo a forma de decreto, logo de instrucción do correspondente expediente pola Consellería de Economía e Facenda.
Na súa virtude, de conformidade coa proposta do conselleiro de Economía e Facenda e logo de deliberación do Consello da Xunta de Galicia, na súa reunión do dezasete de xuño de mil novecentos noventa e nove,
DISPOÑO:
Artigo 1º.-Acórdase a imposición dunha afectación secundaria sobre unha parcela de 1.500 m, integrada no porto de Celeiro, termo municipal de Viveiro (Lugo) e delimitada segundo o plano incorporado ó expediente, a favor da Consellería de Pesca, Marisqueo e Acuicultura, con destino a instalación dunha nave de almacenamento de bens incautados por aplicación da Lei 6/1991, do 15 de maio, de infraccións en materia de protección de recursos marítimos-pesqueiros.
Artigo 2º.-A Consellería de Economía e Facenda, a través do Secretaría Xeral e do Patrimonio, levará a cabo tódolos trámites necesarios para a efectividade do disposto no presente decreto.
Santiago de Compostela, dezasete de xuño de mil novecentos noventa e nove.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDE do 7 de xuño de 1999 pola que se autoriza definitivamente a apertura e funcionamento do centro privado Alborada de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/06/1999

Examinado o expediente instruído a instancia do titular do centro privado Alborada de Vigo (Pontevedra), no que se solicita autorización definitiva para a súa apertura e funcionamento.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que se remite cos informes correspondentes.
Vistos a Lei 1/1990, do 3 de outubro (BOE do 4), de ordenación xeral do sistema educativo, Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa
DISPÓN:
Primeiro.-Autoriza-la apertura e funcionamento do centro de educación secundaria, e, como consecuencia disto, establece-la configuración definitiva dos centros existentes no mesmo edificio ou recinto escolar, segundo se especifica no anexo.
Segundo.-A presente autorización producirá efectos progresivamente, a medida que se implanten as ensinanzas autorizadas conforme o calendario de aplicación da nova ordenación do sistema educativo.
Terceiro.-Antes do inicio das ensinanzas de educación secundaria obrigatoria que se autorizan, a
Delegación Provincial da Consellería de Educación e Ordenación Universitaria, logo de informe da Inspección Educativa, aprobará expresamente a relación de persoal que impartirá docencia no dito centro.
Cuarto.-O centro de educación secundaria que pola presente orde se autoriza deberá cumpri-la Norma básica da edificación NBE-CPI/1996, de condicións de protección contra incendios nos edificios, aprobada por Real decreto 2177/1996, do 4 de outubro (BOE do 29). Todo isto sen prexuízo de que teñan que cumprirse outros requisitos esixidos pola normativa municipal ou autonómica.
Quinto.-Queda o centro obrigado ó cumprimento da lexislación vixente e a solicita-la oportuna revisión cando teña que modificarse calquera dos datos que sinala a presente orde.
Santiago de Compostela, 7 de xuño de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: Avda. Aeroporto, 392.
Código do centro: 36010927.
Denominación: centro privado Alborada.
Titular: Cooperativa Enseñanza Claimo Limitada.
Composición resultante:
a) Centro de educación infantil: 3 unidades.
b) Centro de educación primaria: 6 unidades.
c) Centro de educación secundaria: 4 unidades de educación secundaria obrigatoria.
d) Centro de educación especial: 1 unidade (Psíquicos).
ORDE do 22 de abril de 1999 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 27/05/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería e que se relacionan no anexo.
2. Estes prezos entenderanse con IVE incluído.
Santiago de Compostela, 22 de abril de 1999.
José María Hernández Cochón
Conselleiro de Sanidade e Servicios Sociais
ANEXO I
-Investigación clínica en enfermería de trasplantes (castellano): 1.500 pesetas (9,02 euros).-Investigación clínica en enfermería de transplantes (galego): 1.500 pesetas (9,02 euros).
ORDE do 6 de maio de 1999 pola que se autoriza o cambio de denominación do Instituto de Educación Secundaria de Muxía (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/05/1999

Polo Decreto 269/1998 , do 24 de setembro (Diario Oficial de Galicia do 6 de outubro), créase o instituto de educación secundaria de Muxía. Pola Orde do 17 de decembro de 1998 (Diario Oficial de Galicia do 22-1-1999), autorízase a súa posta en funcionamento co código 15027927.
Tendo en conta o artigo 31, punto 11 do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (Diario Oficial de Galicia nº 156 do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 6 de maio de 1999.
Celso Currás Fernández
Conselleiro de Educación e Ordenación
Universitaria
ANEXO:
Provincia: A Coruña.
Concello: Muxía.
Localidade: Muxía.
Código do centro: 15027927.
Denominación: Instituto de Educación Secundaria de Muxía.
Nova denominación: Instituto de Educación Secundaria Ramón Caamaño.
ORDE do 6 de maio de 1999 pola que se amplía o prazo de presentación de candidaturas ó Premio Antonio Casares y Rodrigo de Investigación Científico-Técnica e ó Premio para Investigadores Mozos (área científico-técnica).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 27/05/1999

Por orde da Consellería da Presidencia e Administración Pública do 16 de febrero de 1999 (Diario
Oficial de Galicia do 23 de febreiro) convocouse o Premio Antonio Casares y Rodrigo de Investigación Científico-Técnica e o Premio para Investigadores Mozos (área científico-técnica), establecéndose que o prazo de presentación de solicitudes remataría o 31 de maio de 1999.
En aplicación do disposto no artigo 49 da Lei 4/1999, de modificación da Lei 30/1992, do réxime xurídico das administracións públicas e do procedemento administrativo común, esta consellería considera oportuno amplia-lo prazo de presentación de candidaturas ó dito premio.
Polo que,
DISPOÑO:
Artigo único.-O prazo de presentación de candidaturas ó Premio Antonio Casares y Rodrigo de Investigación Científico-Técnica e ó Premio para Investigadores Mozos (área científico-técnica) amplíase ata o 30 de xuño de 1999 (inclusive).
Santiago de Compostela, 6 de maio de 1999.
Jaime Pita Varela
Conselleiro da Presidencia e Administración
Pública
ORDE do 10 de maio de 1999 pola que se fixan os prezos de inscrición para o curso: Talleres, 99: método e proxecto: entre a análise, a praxe e a verificación, que levará a cabo a Consellería de Cultura, Comunicación Social e Turismo no mes de setembro de 1999.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 27/05/1999

Dando cumprimento ó disposto na Lei 13/1991, do 9 de decembro, procede regula-los prezos de inscrición para a asistencia ó curso: Talleres 99: método e proxecto: entre a análise, a praxe e a verificación, que levará a cabo a Consellería de Cultura, Comunicación Social e Turismo.
A Lei 13/1993, que regula as taxas, prezos e exencións, dispón no seu artigo 6 que a contía destes será acordada por orde da consellería correspon
dente, logo do informe favorable da Consellería de Economía e Facenda. Por todo isto,
DISPOÑO:
Artigo único
1. As tarifas esixibles polo prezo privado 36.29.00. «Cursos, xornadas e seminarios, como contraprestación polos servicios de impartición do curso, xestionado pola Dirección Xeral de Patrimonio Cultural», son as que se fixan no anexo a esta orde e xestionaranse de acordo co disposto na normativa vixente en materia de prezos privados.
2. Estes prezos entenderanse, se é o caso, co IVE incluído.
Disposicións derradeiras
Primeira.-Facúltase o director xeral de Patrimonio Cultural para dictar, no ámbito das súas competencias, as resolucións precisas para o desenvolvemento desta orde.
Santiago de Compostela, 10 de maio de 1999.
Jesús Pérez Varela
Conselleiro de Cultura, Comunicación Social
e Turismo
A inscrición no curso: Talleres 99: método e proxecto: entre a análise, a praxe e a verificación, terá dúas tarifas:
1. Contía que deberán pagar as persoas que acrediten ter realizados ou estar realizando estudios no curso académico 1998-1999 en calquera das universidades españolas.
-Contía por persoa: 5.000 ptas.
2. Contía que deberán paga-las persoas que non se atopen nas circusntancias anteriores.
-Contía por persoa: 10.000 ptas.
ORDE do 12 de maio de 1999 pola que se aproba a modificación do artigo 20 da Fundación Campus Universitario de Lugo e se inscribe no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/05/1999

Analizado o expediente de referencia, promovido pola Fundación Campus Universitario de Lugo.
Resultando que esta fundación foi clasificada como docente por Orde do 28 de abril de 1995, encontrándose inscrita no Rexistro de Fundacións desta consellería co número 176.
Resultando que a Fundación Campus Universitario de Lugo solicitou ante a Consellería de Educación e Ordenación Universitaria a modificación dos seus estatutos.
Vista a Lei 7/83, do 22 de xuño, de réxime das fundacións de interese galego, modificada pola Lei 11/91, do 8 de novembro, de reforma da Lei 7/83; así como o Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño, e a carta fundacional da referida fundación.
Considerando que as fundacións de interese galego poden modifica-los seus estatutos coas condicións previstas no artigo 38 do citado regulamento.
Considerando que na tramitación do expediente se cumpriron os requisitos esixidos no artigo 10 da Lei 7/83, e 32.3º e 38 de dito regulamento.
Considerando que esta modificación estatutaria é conforme coa vontade fundacional.
Esta consellería
RESOLVE:
Primeiro.-Aproba-la modificación do artigo 20 dos estatutos da Fundación Campus Universitario de Lugo, que queda redactado: «O acordo de extinción da fundación requirirá o acordo favorable das dúas terceiras partes dos asistentes, sempre que, ademais supoña maioría absoluta do número dos seus membros.
Extinguida a fundación, procederase á súa liquidación, repartíndose o patrimonio social resultante a outras entidades públicas ou privadas sen ánimo de lucro, que puidesen cumprir finalidades semellantes».
Segundo.-Practica-la inscrición desta modificación estatutaria no Rexistro de Fundacións deste protectorado, logo da publicación da presente orde no Diario Oficial de Galicia, data a partir da que entrará en vigor tal cambio estatutario.
Terceiro.-A presente disposición pon fin á vía administrativa, de acordo co establecido no artigo 109.c) da Lei 30/92, de réxime xurídico das administracións públicas e do procedemento administrativo común.
Santiago de Compostela, 12 de maio de 1999.
Celso Currás Fernández
Conselleiro de Educación e Ordenación
Universitaria
ORDE do 10 de maio de 1999 pola que se nomean novos membros do Consello Galego de Relacións Laborais en representación da Confederación de Empresarios de Galicia.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 28/05/1999

De acordo co disposto no artigo 4 da Lei 7/1988, do 12 de xullo (DOG do 26 de xullo), de creación do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados polo conselleiro de Traballo e Benestar Social.
Facendo uso da posibilidade de substitución, que recolle o artigo 5 de dita lei, a Confederación de Empresarios de Galicia acordou a substitución dun dos seus membros titulares e dun dos seus membros suplentes, da súa representación no consello.
A disposición adicional primeira do Decreto 227/1998, do 10 de xullo (DOG do 6 de agosto), polo que se establece a estructura orgánica da Consellería de Xustiza, Interior e Relacións Laborais sinala que a Consellería de Xustiza, Interior e Relacións Laborais exercerá as funcións asignadas á extinta Consellería de Traballo e Benestar Social pola Lei 7/1988, do 12 de xullo, de creación do Consello Galego de Relacións Laborais.
Por todo o exposto, ó abeiro do artigo 4 da referida Lei 7/1988, e en uso das atribucións que teño conferidas,
DISPOÑO:
Artigo 1º
Nomear membro titular do Pleno do Consello Galego de Relacións Laborais, en representación da Confederación de Empresarios de Galicia, a José María Hidalgo González, en substitución de Luis Novoa Díaz.
Artigo 2º
Nomear membro suplente do Pleno do Consello Galego de Relacións Laborais, en representación da Confederación de Empresarios de Galicia, a Irene Bonet González, en substitución de Marina Graña Bermúdez.
Santiago de Compostela, 10 de maio de 1999.
Jesús Carlos Palmou Lorenzo
Conselleiro de Xustiza, Interior e Relacións Laborais
RESOLUCIÓN do 7 de xuño de 1999 pola que se aproban os tipos de xuro máximos que as entidades financeiras aplicarán durante o segundo semestre do ano 1999 ós préstamos en vigor dos convenios de axuda financeira ás Pemes dos anos 1992, 1993, 1994, 1995, 1996, 1997 e 1998.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 29/06/1999

De conformidade cos convenios de colaboración de axuda financeira ás pemes asinados coas entidades financeiras durante os anos 1992, 1993, 1994, 1995, 1996, 1997 e 1998, os tipos de xuro para
exercicios futuros dos préstamos subvencionados pola Xunta de Galicia que se formalizaron ó abeiro dos ditos convenios serán variables por semestres naturais, establecéndose no texto dos correspondentes convenios o sistema de determinación do tipo de xuro.
Visto o exposto e unha vez verificados os datos relativos á evolución do MIBOR durante o período establecido en cada convenio e en virtude das facultades que teño conferidas
RESOLVO:
Primeiro.-Os tipos de xuro máximos que se aplicarán durante o segundo semestre do ano 1999 ós préstamos en vigor dos convenios de axuda finan
ceira ás pemes dos anos 1992, 1993, 1994, 1995, 1996, 1997 e 1998 serán os seguintes:
-Préstamos do convenio 1992: 4,90%.
-Préstamos do convenio 1993: 4,30%.
-Préstamos do convenio 1994: 4,30%.
-Préstamos do convenio 1995: 4,30%.
Préstamos do convenio 1996: 4,40%. No caso de que o tipo adicional sexa inferior ó 1,75, o tipo de xuro que se vai aplicar será o resultado de engadir ó tipo de referencia (2,66) o tipo adicional que teñan pactado as partes. Se o tipo de xuro resultase con varios decimais, redondearase ata a máis próxima vixésima parte do punto.
Préstamos dos convenios 1997 e 1998: 3,85. No caso de que o tipo adicional sexa inferior ó 1,25, o tipo de xuro que se vai aplicar será o resultado de engadir ó tipo de referencia (2,58) o tipo adicional que teñan pactado as partes. Se o tipo de xuro resultase con varios decimais, redondearase ata a máis próxima vixésima parte do punto.
Segundo.-As entidades financeiras deben comunicarlles ós beneficiarios dos préstamos subvencionados a variación do tipo de xuro.
Terceiro.-O tipo de xuro do préstamo resultante para o beneficiario, é dicir, o nominal menos os puntos de subsidiación, non poderá ser inferior ó limite fixado nos respectivos convenios. No caso de que sexa inferior limitarase a subsidiación ata o citado límite. Para o caso de que o tipo de xuro nominal sexa igual ou inferior ó límite, suspenderase a subsidiación e o tipo de xuro que se vai aplicar á operación de préstamo será o que lle corresponda segundo o estipulado no punto primeiro da presente resolución.
Santiago de Compostela, 7 de xuño de 1999.
José Antonio Orza Fernández
Presidente do Instituto Galego de Promoción
Económica
CORRECCIÓN de erros.-Orde do 1 de marzo de 1999 pola que se regula a concesión de axudas a empresas para a creación no litoral de infraestructuras para actividades de tipo turístico, cultural e de lecer vinculadas ó mar.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 25/03/1999

Advertido un erro na citada orde, publicada no Diario Oficial de Galicia nº 51, do 15 de marzo de 1999, cómpre efectua-la seguinte corrección:
Na páxina 2.951, artigo 13º.-Pagamento das axudas. No seu punto a), onde di: «Facturas orixinais dos gastos realizados, xunto cunha relación delas cos importes agrupados polos conceptos que se describiron na memoria de solicitude», debe dicir: «Facturas orixinais dos gastos realizados, xunto cunha relación delas cos importes agrupados polos conceptos que se describiron na memoria de solicitude e xustificantes de pagamento delas».
CORRECCIÓN de erros.-Orde do 22 de febreiro de 1999 pola que se fixan os períodos hábiles de pesca e normas relacionadas con ela nas augas continentais da Comunidade Autónoma de Galicia durante a temporada de 1999.
CONSELLERÍA DE MEDIO AMBIENTE — III. OUTRAS DISPOSICIÓNS — 25/03/1999

Páxina 2.558.
Encoro de Cecebre:
No segundo parágrafo, onde di: «ponte do viaducto da autoestrada A-9...», debe dicir: «Ponte das Tablas...».
Páxina 2.559.
Río Santabaia:
Onde di: «Río Santabaia», debe dicir: «Río Santabaia e afluentes».
Ó final do parágrafo, despois de 5,5 km, deberase engadir: «Esta medida afectará tamén a tódolos afluentes existentes no tramo.
Páxina 2.563.
Río Eo e afluentes:
No segundo parágrafo, onde di: «Aprázase o inicio da temporada ata o 9 de maio...», debe dicir: «Aprázase o inicio da temporada para a troita ata o 9 de maio...».
Páxina 2.567.
Delimitación de zonas de desembocadura:
No interior do cadro:
Río Ouro: Onde di: «Ñonte vella de Fazouro», debe dicir: «Ponte vella de Fazouro».
Río Landro: Onde di: «Ponte vella de Fazouro», debe dicir: «Ponte de Portachao».
Normas de pesca: no cuarto parágrafo, onde di: «As zonas antes delimitadas...» suprímese «(ata a antiga central eléctrica de Posada no río Ouro)», e, debe dicir: «As zonas antes delimitadas amplíanse, unicamente para a captura da angula ou meixón, ata o final do lote 9 do couto de Abres no río Eo e ata a ponte de Barral no río Masma.
Páxina 2.568.
Río Arenteiro:
Debe suprimirse na súa totalidade o segundo parágrafo que di: «O tramo do couto do Carballiño comprendido...».
Páxina 2.569.
Río Návea-Queixa e afluentes:
No primeiro parágrafo, onde di: «a ponte da presa do pozo dos Peixes», debe dicir: «a presa do Pozo dos Peixes».
Páxina 2.572.
Río Tea e afluentes:
Ó final do segundo parágrafo, despois de «cunha lonxitude aproximada de 300 m», deberase engadir: «e nos 250 m augas abaixo da depuradora de Mondariz-Balneario».
Páxina 2.573.
Río Asneiro (afluente do Deza):
Onde di: «(límite entre os concellos de Lalín e Silleda)», debe dicir: «(concello de Lalín)».
CORRECCIÓN de erros.-Resolución do 22 de xaneiro de 1999, da Dirección Xeral de Patrimonio Cultural, pola que se incoa expediente para declaración de ben de interese cultural con categoría de conxunto histórico a favor da vila de Ribadeo, provincia de Lugo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 25/03/1999

Advertido erro na indicada resolución, publicada no DOG nº 23, do 4 de febreiro de 1999, cómpre face-la seguinte corrección:
Na páxina 1.261, no anexo I, punto 5 na primeira liña, onde di: «pero incluíndo os edificios 20, 18, 16, 14, 12, 10 e 8 ata o seu...», debe dicir: «pero excluíndo os edificios números 20, 18, 16, 14, 12, 10 e 8 ata...».
RESOLUCIÓN do 18 de maio de 1999 pola que se ordena a publicación do acordo do Consello da Xunta de Galicia, do 14 de maio de 1999, polo que se modifica a relación de postos de traballo da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/05/1999

A creación na Subdirección Xeral de Acción Exterior do Servicio Técnico da Comunidade de Traballo Galicia-Norte de Portugal efectuada polo Decreto 85/1999, do 8 de abril, polo que se modifica o Decreto 4/1997, do 9 de abril, polo que se crea a Secretaría Xeral de Relacións coa Unión Europea e Acción Exterior, fai necesario modifica-la relación de postos de traballo da Consellería da Presidencia e Administración Pública.
Por todo isto, por proposta da Consellería da Presidencia e Administración Pública, consultadas as organizacións sindicais presentes na mesa xeral de negociación da Comunidade Autónoma de Galicia e a Comisión de Persoal, o Consello da Xunta de Galicia, na súa reunión do día catorce de maio de mil novecentos noventa e nove, adoptou o seguinte
ACORDO:
Primeiro.-Modifica-la vixente relación de postos de traballo da Consellería da Presidencia e Administración Pública, nos termos que se sinalan no anexo a este acordo.
Segundo.-Ordena-la publicación a dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do catorce de maio de mil novecentos noventa e nove, relativo á modificación da relación de postos de traballo da Consellería da Presidencia e Administración Pública, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 18 de maio de 1999.
Jaime Pita Varela
Conselleiro da Presidencia e Administración
Pública
ANEXO
Consellería da Presidencia e Administración
Pública
Na relación de postos de traballo do centro directivo Secretaría Xeral de Relacións coa Unión Europea e Acción Exterior, publicada no DOG nº 171, do 5-9-1997, páxina 8.687, e no centro de destino Subdirección Xeral de Acción Exterior, engádese o seguinte posto de traballo:
Código do posto: PR.P90.l00.002.15770.020.
Denominación: xefe Servicio Técnico da Comunidade de Traballo Galicia-norte de Portugal.
Vacante: si.
Nivel: 28.
Complemento específico: 1.703.640.
Tipo posto: S.
Forma provisión: LD.
Grao: AB.
Corpo/escala: xeral.
Titulación académica:
Formación específica: 498.
Observacións:
Novo código de formación específica:
498.-Licenciado dereito/económicas (mérito).
ORDE do 10 de maio de 1999 pola que se modifica a do 3 de marzo de 1999, pola que se convocan e aproban as bases que rexen as convocatorias de bolsas e axudas de apoio á formación e actualización do profesorado universitario.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/05/1999

Na dita orde, publicada no Diario Oficial de Galicia nº 51, do 15 de marzo de 1999, regúlanse as convocatorias de bolsas para actualización do profesorado respecto da materia que imparten, axudas para a formación de profesores en novas titulacións e axudas para o financiamento de estadías de profesores visitantes, establecéndose no artigo 3.7º do anexo I e o artigo 3.8º do anexo II que o prazo para a recepción de solicitudes será de 15 días hábiles. Non obstante, razóns de oportunidade aconsellan abrir un novo prazo.
En consecuencia
DISPOÑO:
Artigo único.-Modifícanse as datas que figuran no artigo 3.7º do anexo I e o artigo 3.8º do anexo II da orde da convocatoria citada, quedando como segue:
Ábrese un novo prazo de solicitudes, que será de 20 días hábiles a partir da publicación desta orde.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 14 de maio de 1999.
Celso Currás Fernández
Conselleiro de Educación e Ordenación
Universitaria
CORRECCIÓN de erros.-Orde do 3 de marzo de 1999 pola que se regula o réxime de subvencións ás centrais sindicais para o ano 1999.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 29/03/1999

Advertido un erro na devandita orde publicada no DOG nº 51, do 15 de marzo de 1999, cómpre efectua-la seguinte corrección:
-Na páxina 2.957, anexo II, punto 2º a), onde di: «Desenvolvidas ou que vaia desenvolve-la central solicitante durante o ano 1997», debe dicir: «Desenvolvidas ou que vaia desenvolve-la central solicitante durante o ano 1999».
ORDE do 15 de marzo de 1999 pola que se nomea suplente do vocal titular da UCE no Consello Galego de Consumidores e Usuarios.
CONSELLERÍA DE INDUSTRIA E COMERCIO — II. AUTORIDADES E PERSOAL — 30/03/1999

En virtude do establecido no artigo 5 parágrafo segundo e no artigo 7.1º e) do Decreto 127/1998, do 23 de abril, polo que se crea o Consello Galego de Consumidores e Usuarios, e de acordo coa proposta efectuada pola Unión de Consumidores de Galicia-UCE.
DISPOÑO:
Artigo único.-Noméase a Miguel López Crespo como suplente do vocal titular da UCE no Consello Galego de Consumidores e Usuarios, en substitución de Anuncia Crespo Cibeira.
Santiago de Compostela, 15 de marzo de 1999.
Antonio Couceiro Méndez
Conselleiro de Industria e Comercio
CORRECCIÓN de erros.-Orde do 1 de marzo de 1999 pola que se establecen axudas para a mellora e conservación dos bosques de frondosas.
CONSELLERÍA DE MEDIO AMBIENTE — III. OUTRAS DISPOSICIÓNS — 30/03/1999

Advertidos erros na Orde do 1 de marzo de 1999 pola que se establecen axudas para a mellora e conservación dos bosques de frondosas, publicada no DOG nº 48, do 10 de marzo de 1999, cómpre face-las oportunas correccións:
-Na páxina 2.757, columna 1ª, na liña 20, onde di: «1. Acreditación, mediante documentación oficial, do titular dos terreos e do solicitante, de que se...», debe dicir: «1. Acreditación, mediante documentación oficial, dos beneficiarios das subvencións, de que se...».
-Na páxina 2.757, columna 1ª, na liña 31, onde di: «3. Factura do proxecto», debe dicir: «3. Factura do proxecto, ou xustificante emitido polo solicitante de realizalo por medios propios».
-Na páxina 2.757, columna 1ª, na liña 55, onde di: «(non sendo incluíbles os traballos de proxectos de repoboación)», debe dicir: «(non sendo incluíbles os traballos de repoboación)».
CORRECCIÓN de erros.-Resolución do 26 de febreiro de 1999, da Dirección Xeral de Persoal, pola que se anuncian as prazas de xefe ou xefa de departamento de orientación, que se cubrirán no concurso de traslados específico entre funcionarios do corpo de mestres, convocado pola Orde do 23 de decembro de 1998 (DOG do 8 de xaneiro de 1999).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/03/1999

Advertida omisión no anexo da citada resolución, publicada no DOG do 10 de marzo pasado, cómpre engadi-las seguintes prazas no anexo daquela:
Código: 15025487.
CEIP Campomaior.
Concello: Ordes.
Localidade: Ordes.
Enderezo: Campo da Feira, s/n.
Código: 36010162.
CEIP A Canicouva.
Concello: Vigo.
Localidade: Castrelos.
Enderezo: A Canicouva, 22.
ORDE do 9 de marzo de 1999 pola que se autoriza o cambio de titularidade do centro privado Valle Inclán II de Ferrol (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/03/1999

Examinado o expediente incoado pola titularidade do centro privado Valle Inclán II de Ferrol (A Coruña), no que se solicita o cambio de titularidade do devandito centro.
Resultando que mediante escritura pública notarial outorgada ante o notario do colexio da Coruña José Cora Guerreiro, OTME, Sociedad Limitada cede a súa titularidade, para tódolos efectos, al Colegio Valle Inclán, Sociedad Limitada.
Resultando que o expediente foi tramitado pola Delegación Provincial de Educación e Ordenación Universitaria da Coruña, que se uniron a el os documentos esixidos e que a petición foi informada pola Inspección de Educación.
Resultando que o referido centro docente ten a correspondente autorización para impartir ensinanzas.
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG 15 de decembro) que o desenvolve.
Considerando que se cumpriron neste expediente tódolos requisitos esixidos pola normativa vixente nesta materia.
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cambio de titularidade do centro privado Valle Inclán II de Ferrol (A Coruña) a favor de Colegio Valle Inclán, Sociedad Limitada con tódolos dereitos e obrigas contraídas polo cesionista OTME, Sociedad Limitada, sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará ó réxime de funcionamento do centro.
Santiago de Compostela, 9 de marzo de 1999.
Celso Currás Fernández
Conselleiro de Educación e Ordenación
Universitaria
ORDE do 9 de marzo de 1999 pola que se autoriza definitivamente a apertura e funcionamento do centro privado Nuestra Señora del Pilar de Foz (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/03/1999

Examinado o expediente instruído por instancia do titular do centro privado Nuestra Señora del Pilar de Foz (Lugo), no que se solicita autorización definitiva para a súa apertura e funcionamento.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Lugo, que se remite cos informes correspondentes.
Vistos a Lei 1/1990, do 3 de outubro (BOE do 4), de ordenación xeral do sistema educativo, Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la apertura e funcionamento do centro de educación secundaria e, como consecuencia disto, establece-la configuración definitiva do centro existente no mesmo edificio ou recinto escolar, segundo se especifica no anexo.
Segundo.-A presente autorización producirá efectos progresivamente, a medida que se implanten as ensinanzas autorizadas conforme o calendario de aplicación da nova ordenación do sistema educativo.
Terceiro.-Antes do inicio das ensinanzas de educación secundaria obrigatoria que se autorizan, a delegación provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que impartirá docencia no dito centro.
Cuarto.-O centro de educación secundaria que pola presente orde se autoriza, deberá cumpri-la norma básica da edificación NBE-CPI/1996, de condicións de protección contra incendios nos edificios, apro
bada por Real decreto 2177/1996, do 4 de outubro (BOE do 29). Todo isto sen prexuízo de que teñan que cumprirse outros requisitos esixidos pola normativa municipal ou autonómica.
Quinto.-Queda o centro obrigado ó cumprimento da lexislación vixente e a solicita-la oportuna revisión cando teña que modificarse calquera dos datos que sinala a presente orde.
Santiago de Compostela, 9 de marzo de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: Lugo.
Concello: Foz.
Localidade: Foz.
Enderezo: r/ Virxe do Pilar, nº 27.
Código do centro: 27004465.
Denominación específica: Nuestra Señora del Pilar.
Titular: Religiosas Terciarias Franciscanas.
Composición resultante:
a) Centro de educación infantil: 3 unidades.
b) Centro de educación primaria: 6 unidades.
c) Centro de educación secundaria: 4 unidades de educación secundaria obrigatoria.
ORDE do 8 de marzo de 1999 pola que se autoriza definitivamente a apertura e funcionamento do centro privado San Fernando de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/03/1999

Examinado o expediente instruído por instancia do titular do centro privado San Fernando de Vigo, no que solicita autorización definitiva para a súa apertura e funcionamento.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que se remite cos informes correspondentes.
Vistos a Lei 1/1990, do 3 de outubro (BOE do 4), de ordenación xeral do sistema educativo, Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la apertura e funcionamento do centro de educación secundaria e, como consecuencia disto, establece-la configuración definitiva do centro existente no mesmo edificio ou recinto escolar, segundo se especifica no anexo.
Segundo.-A presente autorización producirá efectos progresivamente, a medida que se implanten as ensinanzas autorizadas conforme o calendario de aplicación da nova ordenación do sistema educativo.
Terceiro.-Antes do inicio das ensinanzas de educación secundaria obrigatoria que se autorizan, a delegación provincial da Consellería de Educación e Ordenación Universitaria, logo de informe da Inspección Educativa, aprobará expresamente a relación de persoal que impartirá docencia no dito centro.
Cuarto.-O centro de educación secundaria que pola presente orde se autoriza, deberá cumpri-la norma básica da edificación NBE-CPI/1996, de condicións de protección contra incendios nos edificios, aprobada por Real decreto 2177/1996, do 4 de outubro (BOE do 29). Todo isto sen prexuízo de que teñan que cumprirse outros requisitos esixidos pola normativa municipal ou autonómica.
Quinto.-Queda o centro obrigado ó cumprimento da lexislación vixente e a solicita-la oportuna revisión cando teña que modificarse calquera dos datos que sinala a presente orde.
Santiago de Compostela, 8 de marzo de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: Baixada á Salgueira, 39.
Código do centro: 36010848.
Denominación específica: San Fernando.
Titular: Soc. Mercantil Col. San Fernando, S.A.
Composición resultante:
a) Centro de educación infantil: 3 unidades.
b) Centro de educación primaria: 6 unidades.
c) Centro de educación secundaria: 4 unidades de educación secundaria obrigatoria.
CORRECIÓN de erros.-Orde do 14 de xaneiro de 1999 pola que se convocan axudas a alumnos e profesores de centros públicos docentes da Comunidade Autónoma de Galicia, sostidos con fondos públicos que participen en estadías e intercambios con centros educativos doutros países da Unión Europea, para favorece-la aprendizaxe activa de linguas e para realizar estadías en empresas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/03/1999

Advertido erro na dita orde publicada no DOG número 42, do martes, 2 de marzo de 1999, é necesario efectua-la seguinte rectificación: na páxina 2.322 do punto quinto.-Solicitudes, o punto 1, onde di: «As solicitudes poderán presentarse desde o día
seguinte á publicación desta orde no DOG, ata quince días antes de realiza-la actividade, sendo o último día o 1 de outubro de 1999, inclusive», debe dicir: «As solicitudes poderán presentarse desde o día seguinte á publicación desta orde no DOG, sendo o último día o 1 de outubro de 1999, inclusive».
RESOLUCIÓN do 26 de marzo de 1999 pola que se ordena a publicación do acordo do Consello da Xunta de Galicia, do 25 de marzo de 1999, polo que se modifica a relación de postos de traballo da Consellería de Familia e Promoción do Emprego, Muller e Xuventude.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/03/1999

A esixencia de adecua-lo cadro de persoal de determinados centros de menores ás súas necesidades, así como a reconversión das prazas de directores dos devanditos centros, establecendo a súa vinculación laboral, fan necesario modifica-la vixente relación de postos de traballo dos servicios periféricos da Consellería de Familia e Promoción do Emprego, Muller e Xuventude.
Por todo isto, por proposta da Consellería de Familia e Promoción do Emprego, Muller e Xuventude, oídas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia na súa reunión do día vintecinco de marzo de mil novecentos noventa e nove, adoptou o seguinte acordo:
1. Modifica-la vixente relación de postos de traballo da Consellería de Familia e Promoción do Emprego, Muller e Xuventude, nos termos que se sinalan no anexo ó presente acordo.
2. Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
3. Clasificar como postos de libre designación, de acordo coas motivacións que se especifican, os seguintes:
Código
Denominación
Motivación
FA.C99.40.401.15001.001
Director Ctro. Menor Xesús de Nazareth (A Coruña)
FA.C99.40.401.15350.001
FA.C99.40.401.27550.001
FA.C99.40.401.32001.001
FA.C99.40.402.32001.001
FA.C99.40.401.36001.001
Director Ctro. Menores Soutomaior (Ferrol)
Director Ctro. Menores Sto. Anxo da Garda (Rábade)
Director Ctro. Menores A Carballeira (Ourense)
Director Ctro. Menores Montealegres (Ourense)
Director Ctro. Menores A. Montero (Pontevedra)
Natureza social do centro.
Artigo 7.2º b do III convenio colectivo único para o persoal laboral da Xunta de Galicia (DOG nº 249, do 28 de decembro de 1994) e artigo 12 da Lei 4/1993, do 14 de abril, de servicios sociais (DOG nº 76, do 23 de abril de 1993).
Visto o acordo adoptado polo Consello da Xunta de Galicia na súa reunión do vintecinco de marzo de mil novecentos noventa e nove, relativo á modificación da relación de postos de traballo da Consellería de Familia e Promoción do Emprego, Muller e Xuventude, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 26 de marzo de 1999.
Jaime Pita Varela
Conselleiro da Presidencia e Administración Pública
RESOLUCIÓN do 25 de marzo de 1999, da Dirección Xeral da Función Pública, pola que se anuncia a exposición pública das listas provisionais das axudas admitidas e excluídas de tódalas prestacións do fondo de acción social do ano 1998 para o persoal transferido do Inem polo Real decreto 1375/1997, do 29 de agosto, e polo Real decreto 232/1998, do 16 de febreiro, ó servicio da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/03/1999

De conformidade co establecido no punto 7 das normas xerais de procedemento do acordo subscrito en Santiago de Compostela o 2 de xullo de 1998, polos representantes da Administración autonómica e a organización sindical Converxencia Intersindical Galega (CIG), representada na mesa xeral de negociación de funcionarios e do comité intercentros do persoal laboral, aprobado polo Consello da Xunta de Galicia o 10 de xullo de 1998 e publicado por Resolución do 17 de xullo de 1998, da Dirección Xeral de Relacións Laborais (Diario Oficial de Galicia nº 146, do 30 de xullo) deben publicarse as listas provisionais das axudas de acción social do ano 1998 para o persoal transferido do Inem polo Real decreto 1375/1997, do 29 de agosto, e polo Real decreto 232/1998, do 16 de febreiro, ó servicio da Xunta de Galicia.
De conformidade con isto, esta dirección xeral
ACORDA:
Primeiro.-Facer públicas as listas provisionais das solicitudes aprobadas e denegadas das prestacións correspondentes ás continxencias de subvencións de alugueres, adquisición de vivenda, subvención de préstamos hipotecarios, estudio, educación dos fillos dos traballadores e tratamentos de saúde e gastos de enterro da acción social do ano 1998, que están expostas no taboleiro de anuncios das consellerías da Presidencia e Administración Pública e de Familia e Promoción do Emprego, Muller e Xuventude e as súas delegacións provinciais.
Segundo.-As solicitudes admitidas provisionalmente poderán ser denegadas nas listaxes definitivas en función do tope de percepción salarial que, de se-lo caso, fixe a Comisión de Acción Social, en aplicación do disposto no acordo sobre criterios de reparto.
Terceiro.-Poderase presentar escrito e, se é o caso, documentación de reposición de faltas e erros no prazo de dez días hábiles a partir do seguinte ó da publicación desta resolución no Diario Oficial de Galicia, de acordo co establecido no artigo 71 da Lei 30/1992, de réxime xurídico das administracións públicas e do procedemento administrativo común, e do recollido na norma 7 de procedemento do acordo sobre criterios de reparto do fondo de acción social para o exercicio de 1998 (Diario Oficial de Galicia nº 146, do 30 de xullo) no rexistro xeral da Consellería da Presidenciaa e Administración Pública, nas delegacións provinciais das distintas consellerías e nas oficinas de correos, segundo o que establece o artigo 38 da Lei 30/1992, do 26 de novembro, e dirixidas ó director
xeral da Función Pública (edificios administrativos San Caetano), 15771 Santiago de Compostela.
Santiago de Compostela, 25 de marzo de 1999.
Joaquín López-Rúa Soler
Director xeral da Función Pública
RESOLUCIÓN do 15 de marzo de 1999 pola que se fai pública a concesión de dúas bolsas de formación na área da estatística pública, convocadas por Resolución do 16 de decembro de 1998 (Diario Oficial de Galicia número 9, do 15 de xaneiro de 1999).
INSTITUTO GALEGO DE ESTATÍSTICA — III. OUTRAS DISPOSICIÓNS — 31/03/1999

Para dar cumprimento ó establecido na base 5ª da Resolución do 16 de decembro de 1998 (Diario Oficial de Galicia nº 9, do 15 de xaneiro de 1999) e de conformidade co artigo 60 da Lei 30/1992, do 26 de novembro, de réxime xurídico das administracións públicas e do procedemento administrativo común, esta dirección
RESOLVE:
Facer pública a súa concesión nos termos que seguen:
Pola licenciatura de matemáticas.
Beneficiaria: Villar Cheda, Estefanía.
Pola licenciatura de económicas.
Beneficiario: Pazos Rodríguez, Celestino.
Santiago de Compostela, 15 de marzo de 1999.
José Antonio Campo Andión
Director do Instituto Galego de Estatística
RESOLUCIÓN do 18 de marzo de 1999 pola que se convoca un curso sobre oficina de denuncias.
ACADEMIA GALEGA DE SEGURIDADE — III. OUTRAS DISPOSICIÓNS — 31/03/1999

Dentro dos programas de actividades que a Academia Galega de Seguridade ten previsto realizar no ano 1999 de forma descentralizada, e conforme as funcións atribuídas pola Lei 4/1992, do 9 de abril, de creación da academia galega de seguridade, anúnciase a celebración dun curso sobre oficina de denuncias, que deberá desenvolverse conforme as seguintes bases:
Obxectivos.
O curso ten por obxectivos coñece-la tramitación documental dos distintos tipos de delictos, sensibilizarse na importancia das relacións co cidadán e mellora-las habilidades no trato con el; adquirir habilidades para confecciona-la estatística de seguridade, etc.
Destinatarios.
O curso vai dirixido ós membros dos corpos das policías locais de Galicia, membros da Unidade do
CNP adscrita á Comunidade Autónoma de Galicia e, no caso de quedaren prazas vacantes, ós membros do Corpo Nacional de Policía e Garda Civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertarán neste curso será de 40.
Solicitudes.
1. O persoal que desexe participar neste curso deberá presentar cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 13 de abril, ás 14 horas.
3. As instancias deberán vir asinadas polo xefe do cadro de persoal ou polo concelleiro de tráfico e seladas; será este requisito indispensable para ser admitido no curso e o incumprimento deste requisito levará consigo a exclusión do devandito curso.
4. As instancias deberán enviarse á sede da Academia Galega de Seguridade: Avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido e duración.
O curso celebrarase en sesións de tarde, de luns a venres, e nel trataranse, entre outros, os seguintes temas: 1.-Tramitación de denuncias. 2.-Redacción de documentos. 3.-Estatística de seguridade. 4.-Relacións co cidadán, etc.
Datas.
O curso celebrarase do 19 ó 23 de abril de 1999.
O horario será das 16 ás 20 horas.
Relación de admitidos.
A relación de admitidos publicarase o día 15 de abril, no taboleiro de anuncios da Academia Galega
de Seguridade, ou ben poden confirma-la súa asistencia chamando ó teléfono 986 59 00 21.
Lugar.
O curso desenvolverase na sede da Academia Galega de Seguridade, sita na Avenida da Cultura, s/n, no concello da Estrada.
Certificado de asistencia.
Ó remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 18 de marzo de 1999.
Juan José Fariñas-Ferro Rodríguez
Director xeral da Academia Galega de Seguridade